கேள்வி: பாவைப் பாட்டு குறித்து விரிவாக சொல்லுங்கள்.
பதில்: பாவைப் பாட்டு என்னும் பழமையான நூல் ஒன்று இருந்ததை யாப்பருங்கலம், யாப்பருங்கலக் காரிகை ஆகியவற்றின் உரைகளால் அறிய முடிகிறது. பாட்டு - மேற்கோள் பொருள்நோக்கில் சொற்பிரிப்பு செய்யப்பட்டுள்ளது :கோழியும் கூவின குக்கில் அழைத்தன :தாழியுள் நீலத் தடங் கணீர் போதுமினோ :ஆழி சூழ் வையத்து அறிவன் அடி ஏந்தி :கூழை தழையக் குடைதும் குளிர் புனல் :ஊழியுள் மன்னுவோம் என்று ஏல் ஓர் எம் பாவாய் இந்தப் பாடல் வருமிடத்தில் தரப்பட்டுள்ள உரை - "நாற்சீர் நாலடியான் வருவது கலிவிருத்தம் என்று வரையறுத்துச் சொன்னார். இது ஐந்தடியான் வந்ததது ஆயினும் ஒதுபுடை எப்புமை நோக்கிக் கலிவிருத்தத்தின் பால் படுத்து வழங்கப்படும். இதனைத் ''தரவுக் கொச்சகம்' எனினும் இழுக்காது. இஃது அவிநயனார் காட்டிய பாட்டு.